Lav et referat af nedenstående tekst:

Tekst:
27-årige Lisa Bønsdorff Dalsgaard har skabt PR- og marketingsfirmaet Flavors. Det lyder måske lidt kedeligt, uoriginalt og ikke så nytænkende igen. Men tag ikke fejl. Hun tænker markedsføring på en helt ny måde - ikke gennem tv-reklamer eller avisannoncer, men derimod gennem de magtfulde og populære bloggere, som i dag er overalt på internettet. Bloggerne har ofte en stor skare af læsere og følgere, som har meget troværdighed til, hvad bloggeren skriver og mener. Derfor er der stor reklameværdi at hente for firmaer, når Lisa får en blogger til at skrive et indlæg om et produkt, hvor de fortæller, hvor fantastisk og uundværligt det er.E - Det er ligesom en annonce, man indrykker ved bloggeren. Man kommer ud til helt ny målgruppe, siger Lisa. En af Lisas kunder er Enrico Kaarsberg fra RadiCover. Han sælger strålebeskyttende covers til trådløse enheder som telefoner og iPads, og han vil gerne have sine produkter ud til den helt rigtige målgruppe. Derfor har han henvendt sig til Lisa, fordi hun kan få bloggerne på internettet til skabe omtale - eller på bloggersprog - 'hype' om hans produkt. - Hvis du går ud til bloggerne får man en afsender på, som modtageren kender i forvejen og tenderer til at lytte til. Deres anbefaling er meget mere værd end at have en helsideannonce i avisen, siger Enrico Kaarsberg. Det er Lisas opgave at finde nogle bloggere, som har lyst til at tage Enricos UV-beskyttende covers i brug og derefter give en blåstempling af produktet til deres følgere og læsere, så det ikke bare fremstår som snyd og bedrag, men at det rent faktisk virker. Lisa får ofte skeptiske kommentarer fra mulige kunder, som - modsat Enrico Kaarsberg - ikke anerkender bloggernes værdi som reklamesøjle og dermed heller ikke Lisas arbejde. - Det er super frustrerende, at folk ikke vil acceptere og anerkende det, siger Lisa. Lisa Hun fik for nylig sin kandidatgrad på CBS i København, men nu er hun tilbage og har bosat i fødebyen Aalborg for at arbejde videre med sin virksomhed - men modsat i hovedstaden, hvor det vrimler med fællesskaber for digitale iværksættere, er Lisas netværk begrænset i Nordjylland. Med Lisas retur til Aalborg er hun samtidig flyttet væk fra store dele af sit kunde- og blogger netværk, som befinder sig i København, og som er så vital for, at hun kan drive sin virksomhed videre. Alligevel tror Lisa fuldt og fast på, at hun - geografisk udfordret eller ej - i fremtiden kan sætte Flavors på det digitale landkort. Se afsnittet med Lisa i videoen over artiklen.

Referat:
27-årige Lisa Bønsdorff Dalsgaard vil slå igennem som digital iværksætter i Nordjylland. Mød hende i sidste afsnit af "Alt på ét bræt" i Nordjylland LIVE tirsdag den 23. juni.